Da isch ez alle grüen und Bluemig. Die wuche hämmer paarmal  sogar 30°C gha. eifach super :D Näbed guetem wätter drüllt sich bi mir momentan chli alles um ränne, ziite, rekord ziite, ränn strategie, rundene, meter, workout, warmup, cooldown, longrun, teambusfahrte, meetsheets, coaches, und s team. Wänn ihr ez d helfti vo dem nöd verstande händ isch scho guet. Ich versueche nume z erchlere werum s meiste wo ich i letschter ziit da ine schribe über ränne isch. Es isch eifach so zimlich de mittelpunkt vo mim läbe so grad ez. S macht mer eifach so viel Freud und sit 2  wuche ränn ich ei persöhnlich Bestziit nach de andere. mini 800m ziit isch ez bi 2minute 36sekunde und ich has s erste mal is varsity A (beste) 800m stafette team gschafft. Gester Abig bi ich denn zum erste mal imne richtig richtig grosse meet grännt. 16 schuele. und d azahl läufer per event uf 2 limittiert. Di beste läuferinne a dem meet gester würed zimlich sicher d schwiiozermeisterschafte günne und das heisst ja scho chli öppis. uf jede fall bi ich denn ebe 800m stafette gränn und denn no 1mile (1600m). S  isch mega gsi. Wo ich grännt bi isch scho dunkel gsi und d track mit schiiwerfer belüchtet. Alli sind uf de tribüne und am fäldrand gstande und händ min name brüllt. Min coach isch mit sim clipboard und de stoppuhr vo siitelinie zu siitelinie grännt und hät mer awisige zuebrüllt. Und ich.. ja das isches ebe. Alles was dich nachme ränne magsch erinnere isch wie nach de zillinie gäg de hag lehnsch und de startschuss. s meiste zwüschetdure isch eifach es schwarzes loch. hii und da mag ich mich dra erinenre  wie alli min name schreied oder wie min coach mir öppis zuebrüllt. mer mues sich das chli vorstelle wie en traum. wenn am morge verwachsch so nach 10 minute magsch dich a praktisch nüt me erinnere. gnau so ganz mir mit de ränne. ich glaube wenn mer sich so fest druf konzentriert d chnü möglichst wiit i ufezlupfe, de chopf ganz grad z hebe, gnau im richtige momänt ii und usschnufe, nöd z schnäll, nöd z langsam, hinder de ruichtige lüüt ränne und im richtige momänt überhole. da blibt eifach kei energie me übrig  zum irgendwelchi erinnerige im langziitgedächtnis abzspeichere. Aber ebe. Will 16 schuele det gsi sind sind alli läuferinen i 2 gruppe ufteilt worde will z 32igste uf ere 8lane rännbahn z ränne isch nöd so de hit. ich bi denn au no i postion 1.1 gstartet (das heisst lane 1 ganz links, also z innerst ine) udn ja isch chli en blöde ort zum starte will wenn nöd voll de sprint aneleisch di erste 200 meter denn chömed alli vo rächts gnau vor dich ine und versperred der de wäg. aber ich ränne me taktisch als  schnäll drum fangi langsam a und hör schnäll uf. vo dem her ja bini denn zerst mal i de hinderste gruppe gsi. und ja ebe allzu viel weissi nüm. aber am schluss bini als 2. is ziil grännt. nöd das ich ez 2. vo dem ganze meet worde wer. will ebe es sind no 16 mee grännt nöd zur gliche ziit wie ich und ie sind chli di schnällere gsi. aber chuntn ja eh nöd so drufa. ich mag mich nume no erinnere wie ich gäge de haag glähnt bi, sehr sehr erschöpft und denn chuntn de schiri zu mir mit de stopuh und seit so: 5minutes  49 seconds. und ja sobald si dir dini ziit säged chasch theoretisch ga aber ja. ich bi denn zerst mal i träne usbroche und denn sind paar vo mim team uf mich ufegumpet und alli händ voll umegschreit. Ich ha mis saisonziil um 11 sekunde gschlage. und ja ich glaub ich ha no nie vor freud afange brüele. aber ja. es isch es zimlich unglaublichs gfühl gsi. und das erchlärt ez vilicht au werum sich momentan mis ganze läbe um ränne und ziite drüllt. es macht mich eifach so glücklich.